**ILTAKOULU RY  PÖYTÄKIRJA**

**HALLITUKSEN KOKOUS 3/2019**

**Paikka: Pinni A Ylävitonen**

**Aika: keskiviikko 6.2.2019 kello 16.00**

**Paikalla (äänioikeus):**

Samuel Jokela, puheenjohtaja

Juulia Hietala, sihteeri

Aino Uutela *saapui klo 16.03*

Arttu Rintanen *saapui klo 16.33*

Elmeri Vasamies

Emilia Kautto

Emmi Nieminen

Henna Hurskainen

Jasmin Rikkonen

Juulia Järvenpää

Karoliina Vaakanainen *poistui klo 19.01*

Kiia Karvonen *saapui klo 17.11*

Lotta Ketola

**Paikalla (puheoikeus):**

Markus Rahja *saapui klo 17.00. Poistui klo 18.36*

Laura Hilden *saapui klo 17.45. Poistui klo 18.36*

1. **Kokouksen avaaminen**

Avataan kokous klo 16.00.

1. **Kokouksen laillisuus ja päätösvaltaisuus**

Todetaan kokous lailliseksi ja päätösvaltaiseksi.

1. **Kokouksen pöytäkirjantarkastajien valinta**

Valitaan kokouksen pöytäkirjantarkastajiksi Juulia Järvenpää ja Karoliina Vaakanainen.

1. **Kokouksen esityslistan hyväksyminen**

Ehdotetaan, että lisätään kohta 11 *Sitsikäytännöt.* Hyväksytään muutokset. Hyväksytään esityslista.

1. **Ilmoitusasiat ja posti**

a) SYY ainejärjestötapaaminen 7.2.

SYY haluaa tavata ainejärjestön kanssa. Tapaamiseen menee Samuel, Emilia, Aino ja Antti.

b) P-Klubi

P-Klubilta oli tullut sähköpostiviesti, jossa esittelivät uuden hallituksen ja muistuttivat avoimista yhteistyökuvioista.

c) Winebridge Calling

Winebridge Calling -ravintolalta tuli sähköpostia mahdollisesta yhteistyöstä. Tiedustellaan esimerkiksi mahdollisia tasting-iltoja kyseisessä paikassa.

d) Järjestökahvit 13.2.

Järjestetään Hervannassa keskiviikkona klo 16. Tapahtuma on Treyn järjestämä, missä tarjolla erilaista infoa muun muassa järjestötuesta. Emilia ja Samuel menevät.

e) MyEms tarjoaa viisi personal training -tapaamista veloituksetta. Alustavasti kiinnostuneita ovat Henna, Jasmin, Juulia J ja Lotta.

f) Jukola järjestää viestintäsuunnistuksen valmennuskurssin. Ei kiinnostusta tapahtumaan.

1. **Sähköiset päätökset**

Karoliina Vaakanainen ehdotti 28.1. että tiedustellaan Roskan saatavuutta tiistaina 16.4. Iltakoulun käyttöön joko oman ainejärjestön tapahtumaan tai yhteistyötapahtumaan Pornobileiden peruuntumisen takia. Esitys hyväksyttiin.

Emmi Nieminen ehdotti 28.1. että kaverisitsejä varten tililtä nostetaan 700 euroa juomien, ruokien ja kertakäyttöastioiden ostoa varten. Esitys hyväksyttiin.

Karoliina Vaakanainen ehdotti 28.1. että ostetaan Ikeasta 6x6 kappaletta shottilaseja jo olemassa olevien täydennykseksi. Näitä voidaan käyttää sitseillä kertakäyttöisten sijaan. Hintana 12 euroa. Esitys hyväksyttiin.

Emmi Nieminen ehdotti 4.2. että maksetaan JER53Y:ltä tullut lasku pelipaidoista, summa 550 euroa. Esitys hyväksyttiin.

Henna Hurskainen ehdotti 4.2. että Boomille maksetaan 20 euroa Tammelantorin vuokrasta ja Hennalle kahden euron kulukorvaus kyykkäpelin lainasta. Esitys hyväksyttiin.

1. **Talous**
a) Taloustilanne

Taloustilanne tällä hetkellä 11 643,95 euroa.

b) Kulukorvauksen määrästä sopiminen

Kilometrikorvaukset ovat jatkossa 43 senttiä per kilometri.

c) laskut ja korvaukset

Esitetään, että maksetaan seuraavat korvaukset:

1. Karoliina Vaakanaiselle sitsiviinoista 34,73 euroa.
2. Aino Kattilakoskelle 47 euroa Kannunvalajien vuosijuhlista.
3. Elmeri Vasamiehelle vuoden aloitussaunan syötävistä 19,54.
4. Saara Hildénille 55,45 euroa kyykän osallistumismaksusta.
5. Saania Simille shottilaseista 10,15 euroa.
6. Emmi Niemiselle kaverisitsien gluteenittomista kekseistä ja makaroneista 4,39 euroa.
7. Emmi Niemiselle 24,85 euroa kilometrikorvauksista.

Hyväksytään esitykset.

d) POLKVS40 lippujen osto

Hiski Haukkalalta tuli pyyntö, että Iltakoulu varaa POLKVS40 kurssilaisten liput Helsinkiin ja takaisin. Jälkeenpäin hallitus laskuttaa yliopistoa. Tiedustellaan, mikä on syy hoitaa tämä Iltakoulun hallituksen kautta ja palataan asiaan myöhemmin.

e) Viitenumerot

Nykyään Iltakoulun tilille tulevat tilisiirrot kustantavat 30 senttiä, mutta jos maksu tulisi viitenumerolla maksu olisi vain 15 senttiä. Kokeillaan muutamalla tuotteella/tapahtumalla viitenumeron käyttöä ja miten se käytännössä onnistuu.

1. **Menneet tapahtumat**

a) Järjestöstartti 29.1.

Henna ja Juulia J olivat paikalla. Juulia koki, että tutoroinnin workshop oli todella hyvä ja hyödyllinen. Tapahtumassa painotettiin yhdenvertaisuutta. Treylle voi viedä ideoita Hervannan ja keskustan kampuksen yhteistyökuvioista.

b) Iltakoulu maalaa 30.1.

Onnistunut tapahtuma, mukana oli niin vanhoja kuin uusia opiskelijoita. Paikat täyttyivät mutta ihan kaikki eivät päässeet paikalle. Toivottiin myös jatkossa vastaavanlaisia tapahtumia.

c) Kaverisitsit. 31.1.

Osallistujia 104. Onnistunut tapahtuma, saatu hyvää palautetta. Ruoasta valitettiin, ja ongelmia oli myös Messukylän keittiön kanssa. Myös jatkoilla Doriksessa oli paljon ihmisiä. Jatkossa mietitään tarkemmin toastien toiveita koska niihin meni melko paljon rahaa. Tehtiin voittoa.

d) Kyykkätreenit 4.2.
Oli mukava tapahtuma ja rento tunnelma. Osallistujia oli kaikista kolmesta ainejärjestöstä. Sää oli melko kylmä minkä takia treenit lopetetiin puoli tuntia aikaisemmin. Iltakoululaisia oli noin kymmenen ja osa jatkoi vielä Passioniin. Henna toivoi, että jatkossa myös hallituslaiset osallistuvat enemmän näihin tapahtumiin ja olisivat apuna.

1. **Tulevat tapahtumat**
	1. Akateemisen kyykän MM-kisat 9.2

Perjantaina Henna hakee kyykän kirjekuoret. Kyykkätiimi on ilmoitettu ja osallistujia joukkueessa on neljä. Jatkopaikkana suuri osa menee h-kadulle mutta osa voi mennä myös Hennan luokse. Iltakoululla ei virallista jatkopaikkaa mutta osa on ostanut Unioniin lippuja.

* 1. Huminat 12.2.

Liput myynnisä tiistaihin asti Kide-sovelluksessa ja ovelta. Kampusmyynti jo loppunut. Aj-tilasta löydettiin vanhoja huminat-merkkejä, jaetaan niitä ovella. Pyritään markkinoimaan viimeiseen asti.

* 1. Kolmioetkot 21.2

Eventtiä ei saada ulos ajoissa, se julkaistaan vasta sunnuntaina. Tapahtumaan panostetaan paljon, siksi pitää markkinoida hyvin ja riittävästi.

* 1. Maaliskuun yhteistapahtuma IA:n ja Cortexin kanssa

Ensiviikolla järjestetään tapaaminen tapahtumasta. Tapahtuma on alustavasti torstaina 23.3. Tapahtumassa olisi pääsymaksu, ja alustavana ideana ”kotibileet” ja ohjelmana erilaisia juomapelejä.

* 1. Vappuviikot

Alustava suunnitelma:

VIIKKO 15 (8.-14.4.):
MA 8.4.:
TI 9.4.:
KE 10.4.:
TO 11.4.: Johdon alaisten ainejärjestöjen vappuetkoilu
PE 12.4.:

VIIKKO 16 (15.-21.4.):
MA 15.4.: GoT-iltama, pubivisa?
TI 16.4.: Yhteistapahtuma Staabin kanssa, Roska varattu
KE 17.4.: Katukoris, Viiniä sohvalla tms.
TO 18.4.: Saunailta
PE 19.4.: Beer pong -turnaus

VIIKKO 17 (22.4.-28.4.):
MA 22.4.: Lenin-museo? Megazone?
TI 23.4.: Ruotsinlaivasimulaatio
KE 24.4.: Särkän märkä
TO 25.4.: Valmennuskurssi-iltamat
PE 26.4.: Lähtö vappumökille
LA 27.4.: Paluu mökiltä

VIIKKO 18 (29.4.-5.1.):
MA 29.4.: Pubiryömintä Interaktion kanssa, kv-tapahtuma.
TI 30.4.: Vappusitsit
KE 1.5.: Vappupiknik

* 1. International sitsit 28.2.

Teemana sweet dreams, ikään kuin “pyjamabileet”. Lipunmyynti alkaa maanantaina, myös aj-tilassa. Pelkällä käteisellä myynti. Järjestäjinä Johto, Staabi, Iltakoulu, Boomi, ESN FINT. Kiintiö 100 henkilöä.

*Markus Rahja saapui 17.00*

*Kiia Karvonen saapui 17.11*

1. **Linjaukset eduskuntavaalien ja eurovaalien kampanjoinnista Iltakoulun tiedostuskanavilla sekä ainejärjestötilassa**

Jatketaan samaa perinnettä eli tiedotuskanavilla, Aj-tilassa eikä sen läheisyydessä saa kampanjoida.

1. **Sitsikäytännöt**
	1. Sitsilaulut

Ensi kokouksessa äänestetään, nähdäänkö tarpeelliseksi rajoittaa sitsilauluja. joista keskustelua on jälleen syntynyt. Jos sitsilauluista tulee palautetta, täytyy pitää perinpohjainen keskustelu, onko palautteen pohjalla konkreettinen syy. Sitsien lopuksi aletaan ottaa käyttöön Titanicin tunnusbiisi. Päätetään toistaiseksi, että lauletaan sitsikirjasta löytyviä lauluja, ellei tule erillistä palautetta.

Karoliinalta toive, että jatkossa selkeämmät budjetit, joiden sisällä pitää pysyä.

1. **Iltakoulun talouden kehittäminen**

Pitää alkaa aktivoida jäsenistöä ja pohtia suunnitelmia sisäänpääsymuutoksen (valmennuskurssin pois jäämisen) takia. Valmennuskurssi voidaan periaatteessa edelleen järjestää, vaikka se ei ole perinteiseen pääsykokeeseen valmentava. Mahdollisia vaihtoehtoja:

1. Uudet tapahtumat (kuten lavatanssit)
2. Haalarimerkkimyynti, tämä voitaisiin aloittaa mahdollisimman pian
3. Sijoitustoiminta
4. Uudenlainen versio valmennuskurssista?

Pyritään järjestämään jonkinlainen face-to-face tapahtuma jossa jäsenistö voisi esittää ajatuksia ja innovaatioita ongelman tiimoilta. Myös perinteinen google forms. Pyritään ylipäätään aktivoimaan jäsenistöä varainhankintaan. Voitaisiin kehittää jokin mukava konsepti missä voidaan vaihtaa ajatuksia asian tiimoilta. Kysytään myös Kosmos Buranin toimintatapoja, ja miten he ovat hoitaneet puolueilta saadun rahoituksen. Kysytään ylipäätään jäsenistön tulokulmaa; karsitaanko tapahtumia vai pyritäänkö keräämään rahaa uusilla tavoilla.

1. **OSM Lentopallo**
	1. Alustavat suunnitelmat

Lenuttajat haluavat järjestää opiskelijoiden sm-lentopallokisat Tampereella 6.-7.4. Järjestämisestä päävastuussa olisivat Laura Hildén ja Markus Rahja. Pyytävät Iltakoulua mukaan taustaorganisaatioksi. Tamppi-areena ja Hervannan ammattikoulu varattu tapahtumaa varten. Saattavat tarvita lisäkäsiä kahvioon jne. Pyrkimys järjestää TTY:llä lattiamajoitus.

Tulot noin: ilmoittaumismaksu 2000, yhteistyökumppanit 3500, kioski 500. Yhteensä 6000 euroa.

Menot noin: järjestäjien ja järkkäreiden paidat 2000, tuomarit ja tuomareiden sauna 1000, kioski 400, järkkäripalkkio 250, muut menot 1200. Yhteensä 4800.

Pyrkmiys vähintään 500 euron tuottoon. (Viime vuonna tulot olivat 1200 euroa). Järkkäripaidoissa olisi tänä vuonna alustavasti 800 euron säästö.

Suunnittelu ja toteutus pysyisi Markuksella ja Lauralla. Iltakoulua tarvitaan erityisesti taloudenpitoa varten, ja taloudellisen vastuun kantamiseen. Toiveena myös suunnittelu- ja toteutusapua tapahtumaan ja mahdollisia apukäsiä. Voisi olla samalla yksi tapahtuma lisää jäsenistölle. Pitäisi huolehtia, ettei vuosijuhlien ja OSM:n sponsorit mene päällekkäin. Iltakoulu voisi lähteä mukaan, jos saa järjestää mahdolliset maksulliset jatkot ja myydä esimerkiksi haalarimerkkejä kioskissa. Lisäehtona myös, ettei tapahtuma työllistä iltakoulua, ellei ole vapaaehtoisia. Tai ainakin selkeä työllisyysvaatimus alkuun. Vaatimuksena myös selkeä viestintäsuunnitelma. Epäselväksi jäi myös, miten voitot jaetaan. Selvitetään asiaa näiden tiimoilta, kiinnostusta on kyllä lähteä mukaan. Jos näkökulmat menevät yksiin lähdemme mukaan ja teemme asiasta sähköisen päätöksen.

**14. Viestintä**

a) Ig-esittelyt

Esittelyt ovat sujuneet hyvin. Esittelyjen päätteeksi päivitetään iltakoulun sivut. Jokainen valitsee oman kuvansa ja vastailee Lotan tarjoamiin kysymyksiin.
 **15. Koulutuspolitiikka**

a) Konfliktinratkaisusimulaatio

Ei uutta tietoa.

b) Rekrytoinnit opetusneuvostoon.

Opetusneuvoston nimi tulee uuden yliopiston yhtenäistymisestä johtuen muuttumaan, mutta käytännössä samat tehtävät säilyvät. Hakuaikaa pidennettiin viikolla, koska tähän mennessä vähän hakemuksia.

*Karoliina poistuu 19.01*

**16. Kehitysyhteistyö ja kansainvälisyys**

Eilen 5.2. järjestettiin international dinner, joka oli menestys. Osallistujia oli noin 50 henkilöä.

Johdon Kv-vastaavan kanssa kommunikaatio-ongelmia.

Ehdotetaan että maksetaan kehitysyhteistyökohteelle Pamojalle 300 euroa. Hyväksytään ehdotus.

**17**. **Kulttuuri**

a) Leffailta 13.2.

Järjestetään Oasiksessa klo 18-20. Leffat ovat äänestyksessä.

b) Viiniä sohvalla Hiski Haukkala 7.3.

Paikka on vielä avoinna.

c) Tasa-arvopippalot ja MAGS

Tapahtuma alustavasti 15.3.

d) Pubiryömintä 29.4

Päivä lyöty lukkoon. Teema mahdollisesti eri tv-ohjelmat. Päätöspaikka tulee olemaan tänä vuonna saunan sijasta Passion.

**18. Työelämä ja alumni**

a) LinkedIn

Workshopin vetäjä vielä hakusessa. SYY olisi ottanut vetäjäksi vanhemman opiskelijan, mutta Iltakoulu haluaa virallisemman henkilön. Siksi siirretään tapahtumaa maaliskuulle, jotta saadaan mukaan mahdollisimman pätevä tyyppi. Perutaan tilavaraus.

b) Kevään excu

200 euron budjetti ei tule riittämään kolmeen excuun. Pohditaan saadaank­­o kolmas excu budjetoitua. Kevään excu joko 25.3 tai 3. tai 4. huhtikuuta. Alustavasti kohteet ovat CMI, sosiaali- ja terveysministeriö, valtioneuvoston kanslia sekä Milton.

c) IK reunion 2009

Tuli sähköpostia 2009 aloittaneelta iltakoululaiselta, joka haluaa pitää reunionin. Tämä olisi toukokuussa ja hän pyysi voisiko nykyinen hallitus pitää heille jonkinlaista rastia 18.5. Tiedustellaan lisää yksityiskohtia ja mietitään sitten.

d) Kevään alumnitapahtuma

Tulee painottumaan maistereihin. ­

**19. Varainhankinta**

Yhteistyösopimusten tilanne

Viime vuoden Tiikerihain raha tulee nyt tämän vuoden budjettiin (800 euroa), koska maksua ei ikinä maksettu viime vuonna. Doriksen kanssa vielä sopimuksen teko kesken.

**20. Valmennuskurssi**

a) Osallistujien määrä

Edelleen kymmenen ihmistä ja yksi materiaalipaketti ostettu. Lisätään markkinointia. Hallituslaiset jakavat kanssa mainoksen kurssista lähempänä yhteishakua. Työsopimus on nyt allekirjoitettu.

**21. Yhdenvertaisuus ja tutorointi**

a) Reilun kaupan juhlatilaisuus 27.3.

Karoliina, molemmat Juuliat ja Elmeri ovat halukkaita lähtemään.

b) Tilanne tutorhaussa

Tullut vasta muutamia hakemuksia, ja maisteritutoriksi ei yhtään. Pyritään siis markkinoimaan paremmin ja koitetaan aktivoida puskaradio. Haku loppuu 25.2.

c) Earth Hour 30.3.

Tänä vuonna päivä on lauantai, mietitään alustavasti mahdollisen kynttiläillallisen tms. järjestämistä.

**22. Liikunta**

a) Sählymaalivahdin varusteet

Järjestettyyn kyselyyn vastannut että 19 henkilöä ovat kiinnostuneita joukkueesta, ja kahdeksan ilmoittanut, että ei kiinnosta. Henna ehdottaa, että ostetaan uudet varusteet Staabin ja Boomin kanssa. Hyväksytään ehdotus.

b) Poikkitieteellinen pakkaspäivä

Interaktion, Patinan ja Staabin kanssa 19.2. klo 16. Ohjelmassa muun muassa hankipalloa ja mäenlaskua, sekä tarjolla kaakaota ja keksejä. Koitetaan saada liivit Atalpalta.

c) Pipolätkä

Järjestetään 20.3. 18-21 Sorsapuiston kentällä. Mukana Iltakoulu, Staabi, Boomi ja Patina. Ei maksa mitään. Iltakoulu ottaa kaiuttimen mukaan, ja Boomin saunatiloihin pääsee tapahtuman jälkeen saunomaan.

**23. Vuosijuhlat**

Toimikunnalta terveisiä, että Nokian Kerhola on alustavasti varattu 16.11. Bussit tulevat maksamaan noin tuhat euroa.

**24. Muut esille tulevat asiat**

Messukylän työväentalon avoimet ovet ovat 14.2. Emmi menee, päätetään muut mahdolliset osallistujat myöhemmin.

**25. Seuraavan kokouksen ajankohta**Seuraava kokous on alustavasti ke 20.2. klo 16

**26. Kokouksen päättäminen**

Päätetään kokous klo 19.44

Samuel Jokela, puheenjohtaja Juulia Hietala, sihteeri

Juulia Järvenpää, pöytäkirjantarkastaja Karoliina Vaakanainen, pöytäkirjantarkastaja